Paul de Villiers-gedenklesing | Netwerk24
Paul de Villiers-gedenklesing
Prof. Wium van Zyl, emeritusprofessor aan die Universiteit van Wes-Kaapland, het Dinsdag 19 November die vierde Paul de Villiers-gedenklesing by die jaarlikse herdenking van die oprigting van die Anglo-Boereoorlog-monument op die Laborie Plaas in die Paarl, in die Strooidak-kerksaal gelewer. Wyle Paul de Villiers het in 1951 ’n skaflike £5 000 (sowat R750 000 in vandag se geld) in sy testament vir hierdie doel nagelaat. ’n Voorbeeld van ’n veldpond wat in die Anglo-Boereoorlog uitgereik en wat hy onderteken het, is aan die besoekers voorgehou. Die onderwerp het gehandel oor Leipoldt se uitbeelding van die Kaapse rebel, maar het ook gefokus op laasgenoemde se eie houding as rebel wat aan die land en nie meer aan koningin Victoria behoort nie. Die geleentheid is weer eens goed deur verskeie verteenwoordigers van plaaslike instansies asook naburige dorpe ondersteun. Bo (heel regs, met die das) is prof. Van Zyl saam met die ander lede van die Trusteeraad – voor is genl. Bertus Steenkamp, prof. Dorothea van Zyl (beskermvrou) en en Andries Domburg. Agter is dr. Carel Stander (voorsitter), Albert Eksteen en Danie de Wet (beskermheer).